මේ වරය කවදා හෝ දවසක නරක ප්‍රතිඵල දිය හැකි බව බ්‍රහ්ම නොදැන සිටියා නොවේ. එසේ වෙතත් මහීෂ ඉල්ලා සිටින වරයක් දීමට බ්‍රහ්ම පොරොන්දු වී සිටියේය. එබැවින් ඔහු ඉල්ලූ වරය දුන් බ්‍රහ්ම වහාම එතැනින් අතුරුදන් වූයේය. මහීෂසූර වනයෙන් එළියට බැස්සේ ආඩම්බරයෙන් හිස කෙළින්කර ගෙනය. එසේම තම රාජ්‍යය පුළුල් කර ගැනීම සඳහා යුද සැලසුමක් සකස් කර ගැනීමටද ඔහු අපේක්ෂා කළේය. බ්‍රහ්මගෙන් ලැබුණු වරයේ හේතුවෙන් ඉක්මනින්ම බලවතෙකු වූ මහීෂසූර සමස්ත පෘථිවියේම පාලනය තමන් සතුකර ගන්නට තැත් කළේය. ඔහු සියලු රාජධානි විනාශ කර මිනිසුන් අතර ත්‍රස්ත බව ඇති කළේය. සමස්ත ලෝකයම මහිෂසූර ගැන බියට පත් වූ අතර මිනිස්සු ඔහු එන එන තැන් අතැර පලායන්නට වූහ. යම් කිසිවකු වචනයකින් හෝ මහීෂසූරට එරෙහි වුවහොත් වහාම ඒ තැනැත්තා මරා දැමීමට යක්ෂයන්ට නියෝග දුන්නේය.
මහීෂ ඉල්ලා සිටින වරයක් දිමට පොරොන්දු වී සිටියේ කව්ද?
බ්‍රහ්ම